1. **כמה מזון הולך לאיבוד בישראל?**
* על פי אומדני דו"ח אובדן המזון הלאומי 2016 שנערך ע"י לקט ישראל ו-BDO זיו האפט, סך היקף אובדן המזון בישראל עומד על 2.4 מיליון טון, בשווי של 19.5 מיליארד ₪.אובדן המזון בישראל לשנה: 33%, מסתכם לכ- 2.4 מיליון ₪ בשנה. 39% מאובדן המזון במונחים כמותיים הוא בשלב הצרכנות.
1. **כמה מהמזון האבוד הוא בר-הצלה?**

מתוכם, 50% אובדן של מזון בר-הצלה, כלומר מזון הראוי למאכל, בהיקף של כ-1.2 מיליון טון ובשווי של 8 מיליארד ₪.

1. **למה כדאי להציל מזון?**
* הצלת מזון הינה נוסחה מנצחת המאפשרת ייצור מזון ללא שימוש מהותי במשאבי טבע, ללא זיהום קרקעות, ללא מים, דשנים וכימיקלים.
* כדאיות גבוהה להצלת מזון, מההיבט הכלכלי, החברתי והסביבתי. כל שקל המושקע בהצלת מזון מאפשר להציל מזון בשווי ישיר של 3.8 ₪. בתוספת ההשפעות הסביבתיות מאפשר כל שקל המושקע בהצלת מזון ליצור ערך כלכלי למשק הלאומי של 7.5 ₪.

החשיבות של הצלת מזון אבוד נובעת מ-3 יתרונות מרכזיים:

* ***יתרון כלכלי*** *-* הצלת מזון, הינה חלופה לייצור מזון תוך מניעת מרבית המשאבים והעלויות הכרוכים בייצור מזון, ותוך מניעת רוב ההשפעות הסביבתיות השליליות הכרוכות בייצורו.
* **יתרון חברתי** – הקטנת פערים בחברה ומניעת אי-ביטחון תזונתי של השכבות החלשות. הצלת מזון והעברתו לצריכה ע"י אוכלוסיות מוחלשות גם מגדילה את התוצר במשק וגם מקטינה במקביל את אי השוויון.
* **יתרון סביבתי** – הקטנת פליטת מזהמים, גזי חממה, ושימוש במשאבי קרקע ומים.
1. **כמה מזון אפשר להציל במגזר המוסדי (מלונות, קייטרינג, אירועים, צה"ל וכיו"ב)?**
* 64 מיליון ארוחות בשנה, בשווי של כ- 1.1 מיליארד ₪.
1. **כמה מזון צריך להציל?**

הצלה של 451 אלף טון מזון אבוד בשנה, המהווים כ-19% מהיקף המזון בר ההצלה האבוד בישראל, תאפשר להשלים את מלוא פער צריכת המזון ביחס להוצאה הנורמטיבית של האוכלוסייה הישראלית הנמצאת באי-ביטחון תזונתי. עלות הצלת מזון אבוד נאמדת בכ-1.3₪ לק"ג.

1. **התרומה למשק מהצלת מזון**
* הצלת מזון הינה בעלת עדיפות ברורה ביחס לחלופה של השלמת פער אי-הביטחון התזונתי באמצעות מתן קצבאות, תרומות, סובסידיות או תמיכות לנזקקים.
* כדי להביא למימון מלוא פער צריכת המזון של האוכלוסייה הנמצאת באי-ביטחון תזונתי שלא באמצעות הצלת מזון, נדרשת תמיכה בסך של 3 מיליארד ש"ח בשנה.
* הצלת מזון מאפשרת להגיע ליעד חברתי זהה, בעלות של 810 מיליון ₪ בלבד. הרווח השנתי למשק הוא 2.2 מיליארד ₪.
* על פי אומדנינו, בעלות של 810 מיליוני ₪ ניתן להציל מזון בשווי 3 מיליארד ₪, שהינו שווה ערך למלוא ערך הפער בין ההוצאה על צריכת מזון של האוכלוסייה שהינה בעלת אי-ביטחון תזונתי לבין רמת ההוצאה הנורמטיבית על צריכת מזון.
1. **המדיניות המומלצת**

בהמשך